Mullu registreeriti 15 386 surma, mis tähendab, et loomulik iive oli 1489 võrra miinuses.

Statistikaameti andmete järgi sündis aasta varem, 2018. aastal 14 367 ja suri 15 751 inimest (-1384). Loomulik iive on Eestis negatiivne püsinud viimased üheksa aastat, kõige suurem oli miinus aastal 2014, kui aasta jooksul registreeriti 1933 surma sündidest rohkem.

Viimati oli Eestis loomulik iive positiivne aastal 2010, mil sündis 35 inimest rohkem kui suri.

Tallinnas registreeriti mullu 4917, Tartumaal 2060, Harjumaal 1876, Ida-Virumaal 899, Pärnumaal 857, Lääne-Virumaal 613, Viljandimaal 419, Saaremaal 345, Raplamaal 335, Võrumaal 316, Järvamaal 300, Põlvamaal 241, Jõgevamaal 239, Valgamaal 224, Läänemaal 188 ja Hiiumaal 68 lapse sünd.

Eelmisel aastal olid populaarsemad eesnimed poistele Robin, Sebastian, Hugo, Oliver, Mattias, Rasmus, Kristofer, Mark, Oskar, Martin ja Robert. Menukaimad eesnimed tüdrukutele olid Mia, Sofia, Emily, Lenna, Marta, Hanna, Alisa, Eliise, Maria ja Saskia.

2019. aastal sõlmiti 5891 abielu, neist 460 vaimulike poolt. Lahutati 2532 abielu. Uus nimi anti 1704 isikule. Neist eesnimi 498, perekonnanimi 1066 ning ees- ja perekonnanimi 140 inimesele.